**Proces - verbal**

**Încheiat astazi 14.03.2018**

În data de 14.03.2018 ,ora 10, s-a întrunit Grupul de Lucru Mixt al Instituţiei Prefectului – judeţul Dâmboviţa in şedinţa ,cu următoarea ordine de zi :

**1. I.S.J**. - Informare privind organizarea în şcoli a campanilor privind organizarea măsurilor afirmative - rolul mediatorului şcolar între autorităţile locale-comunitate şi şcoli/licee

* Prezintă domnul Iorga Nicolae

**2. A.J.O.F.M**.- Informare privind cursuri de calificare pentru romi

* Prezintă doamna Toader Simona Mihaela,

**3. D.S.P.** – Rolul mediatorului sanitar şi a asistentului comunitar în vederea implementării măsurilor judeţene de incluziune a populaţiei de etnie roma

- Prezintă doamna Vîrtejaru Mariana,

**4. I.P.J -** Informare privind campanile de prevenire a violenţei în şcoli în anul 2018

- Prezintă domnul Denis Pârvu

**5. G.L.M** Informare privind constituirea Grupurilor Locale de Lucru (G.L.L.) în Unităţile Administrativ Teritoriale.

- Prezintă domnul Iordache Nicolae

**6 .Diverse** :

Din totalul de 11 membrii ai Grupului au fost prezenţi 10 aşa cum rezulta din lista de participanţi din anexă si care face parte integranta din prezentul Proces - Verbal.

In conformitate cu ordinea de zi aprobată , doamna Mureşan Florina Ramona –subprefect –coordonator al grupului a prezentat ordinea de zi :

1. - **Informare privind organizarea în şcoli a campanilor privind organizarea măsurilor afirmative - rolul mediatorului şcolar între autorităţile locale-comunitate şi şcoli/licee** - Domnul inspector Iorga prezentat localităţile unde sunt angajaţi cei 10 mediatori şcolari ,resursa roma care fost şcolarizată de Ministerul Educaţiei Naţionale respectându-se metodologia legii nr. 1 a învăţământului. In judeţul Dâmboviţa sunt şcolarizate un efectiv de 30 de persoane. Mediatorul şcolar este puntea de legătura între şcoala si comunitate. Sunt anumite şcoli in care mediatorul şcolar este încadrat cu ½ normă – Şcoala Tudor Vladimirescu şi Radu cel Mare din Târgovişte .Domnul inspector a mai prezentat un table cu mediatorii in exerciţiu si un table cu propuneri unde este nevoie de mediatori astfel : şcoala gimnaziala Matei Basarab ,Radu cel Mare, Smaranda Gheorghiu , Tudor vladimirescu - din municipiul Targoviste, scolile gimnaziale din Niculesti,Poiana,Costestii din Vale,Ciocanesti . Patroia –Vale ,Moroeni (Glod).

2..- **Informare privind cursuri de calificare pentru romi -** reprezentanta A.J.O.F,M. Toader Simona Mihaela a prezentat cursurile ce vor fi organizate în 2018. În următoarele domenii :

Barman, bucătar, camerist, cofetar,cosmetician,contabil, electrician, frizer,infirmier,inspector resurse umane ,măcelar ,mecanic auto, ospătar ,sudor,agent turism ,baby - siter, comunicare în limba engleză,confecţioner asamblor articole textile,confecţioner tâmplărie lăcătuş mecanic,instalator instalaţii termo sanitare,lucrător în cultura plantelor,lucrător în structuri pentru construcţii.

A.J.O.F.M. va organiza aceste cursuri având criteriul de studii doar 8 clase. Doamna Toader Simona a mai prezentat si o situaţie privind bursa locurilor de munca derulata la data de 09.03.2018,unde au fost prezenţi 16 angajatori cu o oferta de 292 locuri de munca.

3 **- Rolul mediatorului sanitar şi a asistentului comunitar în vederea implementării măsurilor judeţene de incluziune a populaţiei de etnie roma** - doamna Virtejaru Mariana – reprezentanta D.S.P.a prezentat că la nivel judeţean activează un număr de 6 mediatori sanitari si 35 de asistenţi comunitari dispuşi in localităţile rurale cat si in municipiile Târgovişte ,Moreni si oraşele Titu si Găeşti angajaţi la nivelul administraţiei locale

Principalele acţiuni derulate in conformitate cu obiectivele asistentei medicale comunitare sun :

- identifică familile cu risc medico-social din cadrul comunităţi,

- determină nevoile medico-sociale ale populaţiei cu risc,

Culeg date despre starea de sănătate a pacienţilor din comunităţi,

Asigura împreuna cu personalul medical de la nivelul cabinetelor medicale de familie asistenta medicala in unităţile de învăţământ de pe raza comunei,

Efectuează vizite la domiciliul lăuzelor recomandând măsurile necesare,

Supraveghează in mod activ starea de sănătate a sugarului si a copilului mic,

Participa la aplicarea masurilor de prevenire si combatere a eventualelor focare de infecţi,

Îndrumă persoanele care au fost contaminate pentru controlul periodic,

Semnalează medicul de familie despre cazuri suspecte de boli transmisibile constatate cu ocazia activităţilor in teren ,

Urmăresc si supraveghează in mod activ copiii din evidenţa speciala (TBC,HIV/SIDA,prematuri ,anemici),

Identifica persoanele neînscrise la medicul de familie,

Identifica cazuri de violenţa in familie, cazuri de abuz, se preocupa de persoanele cu handicap , bolnavilor cronici din familii vulnerabile,

Efectuează activităţi de educaţie pentru sănătate.

4.- **Informare privind campanile de prevenire a violenţei în şcoli în anul 2018** - domnul comisar sef Denis Pârvu a prezentat faptul că in perioada ianuarie - 12 martie, poliţiştii din cadrul structurii de analiza si prevenire a criminalităţii au organizat in unităţi de învătământ un număr însemnat de activităţi pentru prevenirea delicventei juvenile si a victimizări minorilor,materializate in 114 întâlniri cu elevi şi 3486 de beneficiari. La această dată se află in implementare următoarele proiecte /programe de prevenire :

- Programul de prevenire a delicvenţei juvenile şi a victimizării minorilor perioada februarie – decembrie 2018

- Proiectul de prevenire a delicventei juvenile si a victimizării minorilor „Atenţie ! E viaţa ta „ perioada de implementare pana in octombrie 2018,

- Proiectul „Dincolo de aparenţe „ in parteneriat cu mai multe instituţii.

- Proiect de prevenire a victimizării copiilor „ Împreună putem schimba lumea” –termen de finalizare octombrie 2018

De asemenea in parteneriat cu Agenţia Naţionala Antidrog şi Colegiul National Ienăchiţa Văcărescu se implementează proiecte care vizează prevenirea consumului de droguri .

**Concluzii :**

-Infracţionalitatea comisa in unităţile de învaţamânt preuniversitar din judeţul Dâmboviţa, in luna februarie înregistrează o scădere cu 3 fapte,comparativ cu aceeaşi perioada a anului anterior.

-Infracţionalitatea comisă in unităţile de învăţamât preuniversitar din judeţul Dâmboviţa in perioada septembrie-februarie înregistrează o scădere cu o fapta,comparativ cu aceeaşi perioada a anului trecut.

Totodată s-a constatat că nu au fost înregistrate infracţiuni cu grad ridicat de pericol social (tâlharii, violuri,deţinere de substanţe stupefiante).

Cele 51 de infracţiuni au fost săvârşite astfel : 27 in scoli generale,23 in licee si una in zona adiacenta unei şcoli. Infracţiunile au fost comise 25 in mediu urban si 26 in mediu rural.

5- **Informare privind constituirea Grupurilor Locale de Lucru (G.L.L.) în Unităţile Administrativ Teritoriale.-**  domnul Iordache a prezentat situaţia Unităţilor Administrativ Teritoriale şi organizaţilor urmare procesului verbal şedinţei din 17.01.2018 .A transmis adrese si consiliat cele 10 primării pentru constituirea Grupul Local de Lucru. Reprezentanţii organizaţilor neguvernamentale, primari si reprezentanţii direcţilor de asistenta sociala din primarii au avut in perioada 4-9 martie întâlniri cu împuternicitul Instituţie Prefectului (secretarul Grup de Lucru Mixt) având ca tema constituirea Grupului Local de lucru..

6 - **Diverse** –reprezentantul Agenţiei Naţionale pentru Romi doamna Georgeta Stanciu a solicitat sa fie inclusa pe ordinea de zi la următoarea şedinţa pentru a prezenta un raport al Agenţiei .

Se stabileşte următoarea şedinţa a G.L.M. pentru data de 24.04.2018 ,orele 10, sala Mihai Viteazul.

Întocmit

Jr. Iordache Nicolae